paragraph_text: Sundski gavijal ili često i lažni gavijal (Tomistoma schlegelii) je vrsta iz porodice pravih krokodila, iako se u novije vrijeme ovaj njegov status osporava, i moguće je da će ga znanstvena zajednica iz ove premjestiti u porodicu gavijala (Gavialidae). Oblik njihove duge i uske gubice doveo je i do ovog imena, a prema novijim istraživanjima, moguće je da je doista srodniji s gavijalima nego s pravim krokodilima. Sundski gavijal je monotipična vrsta (jedina) u rodu Tomistoma.